দেশের জলসীমায় এই প্রথমবারের মতো প্রবেশ করলো আন্তর্জাতিক ক্রুজ জাহাজ ‘সিলভার ডিস্কভারার’। সমুদ্রপথে এশিয়া অভিযানের লক্ষ্যে শ্রীলঙ্কার রাজধানী কলম্বো থেকে শুরু হওয়া এই সমুদ্রযাত্রার গন্তব্য কলকাতা। এর মাঝে প্রথমবারের মতো যুক্ত হলো বাংলাদেশের সমুদ্রপথ। দেশীয় ট্যুর অপারেটর জার্নি প্লাসের দীর্ঘদিনের প্রচেষ্টার পর স্বনামধন্য ক্রুজ প্রতিষ্ঠান সিলভার সি তাদের নতুন রুট হিসেবে বাংলাদেশকে অন্তর্ভুক্ত করে।